open-index/open-wikipedia-markdown huggingface dataset:
Heraldo de Galicia (1930)

***Heraldo de Galicia*** foi un semanario editado en Ourense entre 1930 e 1936.

## Historia e características 
Subtitulado *Semanario de los lunes. De carácter cultural e informativo*, apareceu o 27 de outubro de 1930 e foi o substituto de *Heraldo Orensano*. Dirixido por Ricardo Outeiriño e nos últimos meses de publicación por José Goyanes Sotelo, o consello de redacción estaba formado por Vicente Risco, Florentino López Cuevillas e Ricardo Outeiriño. Como redactores figuraban tamén Ramón Otero Pedrayo, Florencio de la Torre, Augusto María Casas, Leuter González Salgado, Leopoldo López Teijeiro, Ángel Martínez Doval, Luís F. Mouriño, Xosé Ramón Fernández-Oxea e José Rodríguez Bouzo. Nun primeiro momento declarouse apolítico para inclinarse despois a favor da proclamación da República. Instaurada a República, defendeu a personalidade e autonomía de Galicia de tal xeito que podía ser considerado como órgano do nacente Partido Galeguista. Publicou o 10 de febreiro de 1936 o manifesto da Dereita Galeguista de Ourense asinado por Vicente Risco, José Fernández Borrajo, José Antonio Varela Garza, Isidoro Guede, José Luis Parente, Ángel Martínez Doval, José Perille Garra e o director do periódico José Goyanes Sotelo. ***Heraldo de Galicia*** converteuse no voceiro oficioso do novo partido na reunión constitutiva do 19 de abril de 1936.
Contaba con varias seccións fixas: "Prosas galegas" e "Esquemas y lembranzas", de Otero Pedrayo; "Leria nova", de Vicente Risco; "Apuntes de Roma", de Florencio de la Torre; e "Efemérides de Galicia", de Alberto Vilanova. Tamén tiña unha páxina dedicada ao agro dirixida por José Rodríguez Bouzo. Neste xornal publicou o seu primeiro poema Florencio Delgado Gurriarán en febreiro de 1931.

Cesou a súa publicación en xullo de 1936.

## Notas 
## Véxase tamén 
### Bibliografía 
* 
* 
*
Crash (filme de 2004)

***Crash*** é un filme estadounidense dirixido por Paul Haggis, que se estreou no 2004, galardoado con tres premios Oscar e dous premios BAFTA.

## Sinopse 
O descubrimento nunha cuneta do corpo dun home brutalmente asasinado fará que as vidas de varias persoas se entrecrucen na cidade dos Ánxeles. Un policía veterano e racista, o seu compañeiro novato e idealista, a esposa do fiscal do distrito, un tendeiro iraniano, unha parella afroamericana adiñeirada... Entre estes personaxes xurdirán tensións raciais, relixiosas e sociais que ilustran a caótica vida dos habitantes dos Estados Unidos.

## Personaxes 
* Sandra Bullock como Jean Cabot
* Thandie Newton como Christine Thayer
* Don Cheadle como Graham Waters
* Matt Dillon como Matt Ryan
* Jennifer Esposito como Ría
* William Fichtner como Jake Flanagan
* Brendan Fraser como Rick Cabot
* Ryan Phillippe como Tom Hanson
* Terrence Howard como Cameron Thayer
* Ludacris como Anthony
* Michael Peña como Daniel Ruiz
* Shaun Toub como Fahrad
* Art Chudabala como Ken Ho
* William Fichtner como Jake Flanagan
* Loretta Devine como Shaniqua
* Bahar Soomekh como Dorri
* Keith David como Tenente Dixon

## Galardóns e nomeamentos 
* 2005: 3 Oscars: Óscar ó mellor filme, guión orixinal, montaxe. 6 Nomeamentos.
* 2005: 2 nomeamentos ó Globo de Ouro: Mellor actor secundario (Matt Dillon), guión.
* 2005: BAFTA: Mellor actriz secundaria, guión. 9 nomeamentos.
* 2005: National Board of Review: Mellor actor secundario (Terrence Howard)
* 2005: Premios David di Donatello: Mellor película estranxeira.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Faro Villalbés

***Faro Villalbés*** foi un quincenario editado en Vilalba entre 1932 e 1936.

## Historia e características 
[miniatura|Retrato de [Carmen Prieto, publicado na portada do n.º 1,]]
Subtitulado *Periódico quincenal, paladín de Organización Republicana Agraria (ORGA)*, apareceu o 22 de xaneiro de 1932. Sufriu cambios no seu subtítulo, dependendo das circunstancias políticas: *Periódico quincenal paladín del Partido Republicano Gallego*, *Periódico quincenal paladín de Organización Republicana Agraria del Partido Republicano Gallego* e *Órgano de la Izquierda Republicana de Villalba*. O seu director era Ramón Taboada Fernández e, en 1936 cando pasou a denominarse *Periódico independiente defensor de los intereses de la comarca villalbesa*, Antonio Quintela Ferreiro con Vicente Otero Cao como administrador. De tendencia republicana, denunciou activamente o caciquismo. Deixou de editarse en 1935 e apareceu de novo en 1936, nesa segunda etapa acentúase a tendencia galeguista-nacionalista.

Entre os seus colaboradores estiveron Carmen Prieto, Alfonso Guizán, Xesús Golmar, Ramón Ferreiro Lago, Manuel Rivas Seivane e Juan Rof Codina. Tamén apareceu algún artigo de Antón Villar Ponte. Cesou a súa publicación co número 74, o 28 de xuño de 1936.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia de Lugo
### Ligazóns externas 
*
Condado de Gjirokastër

O **Condado de Gjirokastër** (en lingua albanesa *Qarku i Gjirokastrës*) é un condado da Albania. A súa capital é a cidade de Gjirokastër.
Cunha área de 2.884&nbsp;km2 tiña unha poboación estimada de 102.549 habitantes no 2010.
## Distritos 
* Tepelenë
* Përmet
* Gjirokastër

## Notas
Cosme López Rodríguez

**Cosme López Rodríguez**, nado o 16 de decembro de 1915 en Óutara (A Pobra do Brollón) e finado na Rúa o 27 de agosto de 1987, foi un mestre e político galego.

## Traxectoria 
Estudou na Escola Normal de Maxisterio de Ourense. Empezou como mestre substituto na escola da Aira Vella en novembro de 1936. Despois da guerra reincorporouse como docente en Celanova e Coles. En 1944 foi destinado á Escola Unitaria da Rúa onde permaneceu ata a inauguración da Agrupación Escolar Manuel Respino que impulsou e dirixiu ata a súa xubilación, o 1 de xaneiro de 1983.

Foi alcalde do concello da Rúa pola UCD nas primeiras eleccións democráticas, sendo reelixido en 1983 á fronte de Coalición Galega. Mantívose no cargo ata a súa dimisión en decembro de 1985.

En marzo de 1987 déronlle o seu nome ao IES da Rúa.

## Véxase tamén 
### Outros artigos 
* Eleccións municipais na Rúa

### Ligazóns externas 
* Biografía na web do IES Cosme López Rodríguez
José Vicente Solarat López

**José Vicente Solarat López**, nado na Rúa en 1956, é un avogado e político galego.
## Traxectoria
Licenciado en Dereito, foi administrativo dunha entidade bancaria. Militou na UCD. En 1983 foi elixido concelleiro na Rúa por Coalición Galega, sendo o primeiro tenente de alcalde. Trala dimisión do alcalde Cosme López, foi elixido novo alcalde na súa substitución en xaneiro de 1986. Tras pasar a formar parte de Centristas de Galicia, encabezou a coalición deste partido con Alianza Popular nas eleccións de 1987. Pese a se-lo candidato máis votado, perdeu a alcaldía ó apoiar os demais grupos ó candidato da CPG Emiliano Quiroga. En febreiro de 1990 foi nomeado Director Xeral de Patrimonio da Xunta de Galicia.

Cesou como Director Xeral para encabeza-la candidatura de Centristas de Galicia á alcaldía da Rúa en 1991, sendo elixido alcalde como cabeza da lista máis votada. Trala integración de Centristas no PPdeG pasou a formar parte da organización conservadora. En 1995, tras designar o PPdeG o exalcalde Emiliano Quiroga como candidato á alcaldía, encabezou a formación independente Rueses Unidos Adiante (RUA) e volveu ser elixido alcalde como cabeza da lista máis votada. En 1999 foi superado en votos polo PPdeG, polo que perdeu á alcaldía tras non chegar a acordos cos demais grupos.

Tralo falecemento en agosto de 2001 do entón alcalde popular, recuperou a alcaldía grazas a un pacto de goberno tripartito entre RUA, BNG e PSdeG. En 2003 revalidou a alcaldía, novamente grazas a un pacto entre RUA, PSdeG e BNG. En 2007 revalidou a alcaldía mediante un pacto co PSdeG-PSOE, mais a cambio de rotarse na alcaldía co candidato socialista Luis Fernández Gudiña, ó cal lle cedeu o bastón de mando en xuño de 2009.

En 2011 encabezou novamente o RUA, pasando a ser terceira forza política tralo PPdeG e o PSdeG. Se ben chegou a un acordo co PSdeG e o BNG para facilita-la reelección do socialista Luis Fernández Gudiña, a abstención do seu número 2, Fernando Rodríguez, facilitou a elección do candidato popular Avelino García Ferradal como alcalde. En 2015 non se presentou co RUA e retirouse da primeira liña política tras 32 anos. Afirmou colaborar con Ciudadanos dende 2014, sendo simpatizante da formación.

En 2019 regresou á primeira liña política encabezando novamente o RUA, logrando 2 concelleiros e sendo chave de goberno. Facilitoulle ó PPdeG a alcaldía grazas á súa abstención, e posteriormente estableceu un pacto de goberno cos populares, sendo tenente de alcalde. En 2023 encabezou novamente o RUA e mantivo os 2 concelleiros da outra ocasión, e sendo novamente chave de goberno. Nesta ocasión chegou a un acordo de goberno co BNG e o PSdeG que fixo alcaldesa á nacionalista María González Albert, polo cal pasou a ser segundo tenente de alcalde.

## Notas
## Véxase tamén
### Outros artigos
*Eleccións municipais na Rúa

### Ligazóns externas
*Entrevista en *La Región*.
Unidos por Canarias

**Unidos por Canarias** é unha coalición electoral nacionalista canaria, formada polos partidos Coalición Canaria e Nueva Canarias, para concorrer ás eleccións xerais de 2011 de España.
## Historia
Nas eleccións autonómicas de maio de 2011 os partidos nacionalistas canarios aumentaron os seus escanos, pero víronse superados polo Partido Popular. Coalición Canaria obtivo 20 deputados e a súa escisión, Nueva Canarias, obtivo 3. Para as eleccións xerais estas dúas formacións iniciaron conversas co fin de chegar a un pacto. O 23 de setembro de 2011 chegaban a ese acordo marco co que creaban a coalición Unidos por Canarias, e situaban os seus obxectivos fundamentais.

Nese acordo tamén escolleron os cabezas de lista da formación, que serían Ana Oramas, de Coalición Canaria pola circunscrición de Tenerife e Pedro Quevedo, de Nueva Canarias, pola das Palmas.

## Notas
## Véxase tamén
### Ligazóns externas
* Unidos por Canarias, blog da coalición.
Paromomicina

[miniatura|dereita|300 px|Paromomicina. [Nomenclatura da IUPAC|Nome IUPAC: (2*R*,3*S*,4*R*,5*R*,6*S*)-5-amino-6-[(1*R*,2*S*,3*S*,4*R*,6*S*)-4,6-diamino-2-[(2*S*,3*R*,4*R*,5*R*)-4-[(2*R*,3*R*,4*R*,5*R*,6*S*)-3-amino-6-(aminometil)-4,5-dihidroxi-oxan-2-il]oxi-3-hidroxi-5-(hidroximetil)oxolan-2-il]oxi-3-hidroxi-ciclohexil]oxi-2-(hidroximetil)oxano-3,4-diol.]]

A **paromomicina** é un antibiótico do grupo dos aminoglicósidos, que foi illado por primeira vez na década de 1950 da bacteria *Streptomyces krestomuceticus*. Utilízase en forma de **paromomicina sulfato** e tamén se chama **monomicina** e **aminosidina** e coñécese co nome comercial *Humatin*.

## Indicacións 
É un antibiótico indicado en medicina e veterinaria principalmente para combater as infeccións intestinais protozoarias criptosporidiose, amebíase, e leishmaníase. En veterinaria tamén se pode utilizar para tratar a tuberculose causada por microorganismos resistentes aos fármacos de primeira liña.

Adminístrase por inxección intramuscular ou en cápsulas.

## Modo de acción 
A paromomicina inhibe a síntese proteica ao unirse ao ARN ribosómico de 16 S do ribosoma.

## Historia e dispoñibilidade 
Demostrouse a efectividade da paromomicina contra a leishmaníase cutánea en estudos clínicos realizados na antiga URSS na década de 1960, e en estudos sobre leishmaníase visceral a principios dos anos 1990.. Foi aprobada polo *Drug Controller General of India* en setembro de 2006 para o tratamento da leishmaníase visceral.

Desde febreiro de 2008 a compañía que a fabricaba nos Estados Unidos, King Pharmaceuticals, cesou a súa produción de *Humatin* (nome comercial da paromomicina), pero continúan fabricándoa outras compañías. En Europa pode conseguirse en farmacia con receita médica .

## Notas 
## Véxase tamén 
### Outros artigos 
* Aminoglicósidos
* Antibióticos
Colexio Compañía de María de Santiago de Compostela

A **Compañía de María de Santiago de Compostela**, tamén coñecido como a **Ensinanza** (debido á rúa onde se atopa, do mesmo nome) é un centro educativo concertado. Foi fundado no ano 1759 baixo a titularidade da Orde da Compañía de María. Hoxe en día impártese dende Infantil a Bacharelato e, malia que comezou sendo un centro educativo só para mulleres, actualmente xa se integraron os alumnos de xénero masculino.
## Historia e características 
A súa orixe está na vontade testamentaria de Mateo Vázquez, natural de San Pedro de Présaras, residente e morto no Perú en 1744. Nun testamento deixou 100.000 pesos destinados a unha fundación en Santiago de Compostela, de Carmelitas ou Capuchinas. Valentín Sánchez Boado, o seu curmán e testamenteiro trouxo a Santiago os 100.000 pesos pero atopouse con que xa estaba en marcha a fundación dun mosteiro de Carmelitas e que existía outro de Capuchinas. En vista disto decidiu fundar un Convento de Ensinanza. As monxas fundadoras do centro chegaron a Santiago dende Tudela en novembro de 1759. Púxose a primeira pedra o 10 de maio de 1760. Bendiciuse a capela provisional o 26 de outubro de 1765. O 24 de marzo de 1770 ten lugar a bendición da igrexa actual.

No século XIX a cargo de Rafael Múzquiz Alduante (1801-1821) terminouse a igrexa e a parte de clases que dan a poñente, por iso, os seus escudos vense pola parte posterior da igrexa e na fachada do edificio.

## Véxase tamén 
### Outros artigos 
* Compañía de María Nosa Señora
* Colexio Compañía de María de Vigo

* Colexio Compañía de María da Coruña
Ignacio Irusquieta

**Ignacio Irusquieta García**, nado en Iturrigorri (Biscaia) o 17 de outubro de 1933 e finado en Bilbao o 29 de xuño de 2015, foi un futbolista vasco. Xogaba de defensa.
Amaiur (coalición)

**Amaiur** é unha coalición política española conformada por Eusko Alkartasuna, Alternatiba, Aralar e diversos independentes de esquerda abertzale, para concorrer ás eleccións xerais de 2011. Ten como obxectivo defender desde o País Vasco e Navarra o dereito de autodeterminación.

A coalición colleu o nome da vila de Amaiur, onde tivo lugar unha das últimas batallas da conquista do reino de Navarra pola Coroa de Castela.

## Historia 
En abril de 2011 formárase a coalición electoral Bildu, integrada polos partidos Eusko Alkartasuna e Alternatiba, as agrupacións Araba Bai e Herritarron Garaia, a canda diversos independentes da esquerda abertzale. Superados os trámites da súa legalización, nas eleccións municipais 2011 en España converteuse a coalición na segunda forza en política en Euscadi (por detrás do PNV) e na cuarta de Navarra. Meses despois, a esta coalición sumóuselle o partido de esquerda independentista Aralar, que ata daquela se presentara en solitario en Euscadi e en Navarra como parte integrante da coalición Nafarroa Bai. O obxectivo desta coalición era presentarse ás xerais de novembro dese ano.

A coalición presentouse publicamente o 27 de setembro de 2011 nun acto no que interviron, en nome da coalición, os abertzales independentes Rufi Etxeberria e Txelui Moreno, o secretario xeral de EA Pello Urizar, a representante de Aralar Rebeka Ubera e o coordinador de Alternatiba Oskar Matute. En novembro de 2011 escolleron os seus primeiros candidatos electorais, que foron todos eles persoas independentes pero vencelladas á esquerda abertzale, mentres que os representantes de Aralar, EA e Alternatiba figuraron en segundos postos ou nas listas ao Senado: Maite Aristegi por Guipúscoa, Sabino Cuadra por Navarra, Iñaki Antigüedad por Biscaia e Iker Urbina por Áraba.

## Notas
Fernando Carlos Rodríguez Pérez

**Fernando Carlos Rodríguez Pérez**, nado en Rubián (Bóveda) o 28 de maio de 1946, é un farmacéutico e político galego.

## Traxectoria 
Foi concelleiro en Bóveda de 1979 a 1999, deputado provincial na Deputación de Lugo entre 1979 e 1991, alcalde do concello de Bóveda (1984-1985), deputado do Parlamento de Galicia (1985-1999) co PPdeG, concelleiro en Sarria (1999-2003) e senador electo por Lugo (2000-2004). Presidiu e fundou a asociación Grupo Local de Desenvolvemento Rural Río Lor (1991-1995).

## Véxase tamén 
### Bibliografía 
* 
* 
### Outros artigos 
* Lista de senadores galegos desde a Transición
* Eleccións municipais en Bóveda
### Ligazóns externas 
* Ficha na páxina web do Senado
* "El PP tributa un homenaje en Monforte al senador Fernando Carlos Rodríguez" *La Voz de Galicia*, 26/5/2001 .
* "Fernando Carlos Rodríguez: Soy uno de los desencantados con la marcha que lleva el PP en Sarria" *El Progreso*, 12/6/2008 .
Paz Andrade

O apelido **Paz-Andrade** ou apelidos **Paz Andrade** poden referirse a:

* **Valentín Paz-Andrade** (1898-1987), xurista, político e escritor galego, a que se lle dedica o Día das Letras Galegas no ano 2012.
* **Afonso Paz-Andrade Rodríguez** (1940-2021), empresario galego, fillo do anterior.
* **Inmaculada Paz-Andrade** (1928-2022), científica galega, sobriña de Valentín Paz-Andrade.
* ***IES Valentín Paz Andrade***, instituto de E.S. do Meixoeiro, Vigo.
* **Lei Valentín Paz-Andrade**, Lei para o aproveitamento da lingua portuguesa e vínculos coa lusofonía.
* ***Valentín Paz Andrade***, buque escola do Servizo de Gardacostas de Galicia.
* A **Rúa Valentín Paz Andrade**, en Lérez, Pontevedra.
* O **Paseo de Valentín Paz-Andrade**, á beira do mar, en Bouzas, Vigo.

## Véxase tamén 
### Outras páxinas 
*Cronobiografía de Valentín Paz-Andrade.
*Galería de imaxes de Valentín Paz-Andrade.
Praia do Forte

**Praia do Forte** pode referirse a:
* Praia do Forte, Mata de São João, Baía
* Praia do Forte, Natal
* Praia do Forte, Cabo Frio
* Praia do Forte, Praia Grande 
* Praia do Forte, Florianópolis
* Praia do Forte, Itaparica
Praia do Forte, Mata de São João

miniatura|dereita|200px|Tartaruga do Proxecto Tamar.
miniatura|dereita|200px|Preparación de fariña de mandioca no centro de Praia do Forte.
A **Praia do Forte** é unha praia brasileira situada no distrito homónimo, no municipio baiano de Mata de São João, a cerca de 50&nbsp;km de Salvador, chégase até alí pola chamada estrada do Coco, moi turística, sendo un dos destinos máis procurados do litoral norte de Baía.

É un conxunto de máis de 12&nbsp;km de praias, con varias piscinas naturais formadas por arrecifes ao longo da costa. Os cocos son a vexetación predominante nesta rexión. Unha das principais atraccións do lugar é visitar a sede do Proxecto Tamar, organización dedicada á preservación e estudo das tartarugas mariñas.

A pequena vila está formada basicamente por nativos locais, pescadores, artesáns e pequenos emprendedores de varias rexións do Brasil e do exterior, que veñen desenvolvendo o comercio e os servizos locais, como poden ser bares e restaurantes que ofrecen diversas opcións, principalmente a base de produtos do mar. A rúa principal foi recentemente urbanizada.

Un dos atractivos culturais son as ruínas do único castelo medieval construído no país, o da familia Garcia d'Ávila, Casa da Torre. O patriarca do clan, Garcia D'Ávila, foi almoxarife do primeiro gobernador-xeral do Brasil, Tomé de Sousa, que desembarcou na baía en 1549 para fundar a cidade de Salvador. Ao longo dos primeiros anos da colonización, D'Ávila conseguiu acumular unha fortuna inmensa, principalmente en terreos. Chegou a controlar o que foi considerado o maior latifundio do mundo: as súas terras estendíanse da baía ao Maranhão. Na sede do latifundio, construíu o castelo da Praia do Forte. As ruínas están localizadas a uns dous quilómetros da vila da Praia do Forte. Outro atractivo do lugar é coñecer a Reserva Ecolóxica de Sapiranga.

A vila ten como principal opción de hospedaxe o Praia do Forte Ecoresort, de moito renome.

## Véxase tamén 
### Ligazóns externas 
* Praia do Forte
* Projeto Tamar
Río Kapuas

miniatura|260px|Mapa topográfico de Borneo
**Kapuas** (en indonesio: *Sungai Kapuas*) é un longo río que discorre pola parte occidental da illa de Borneo,  en Indonesia, sendo o río máis longo localizado nunha illa (un pouco máis longo que o río Sepik, na illa de Nova Guinea). Ten unha lonxitude de 1.143&nbsp;km.

## Xeografía 
250px|miniatura|Ponte sobre o río Kapuas.
O río Kapuas nace nos montes Kapuas Hulu, preto da fronteira da provincia de Sarawak (Malaisia), e flúe sempre en dirección oeste. É o principal río da parte parte occidental de Borneo e atravesa a provincia de Kalimantan Occidental. Desemboca no mar da China Meridional a uns 20&nbsp;km da cidade de Pontianak. O río Kapuas, na rexión do lago Sentarum, é unha reserva natural protexida, unha extensa área de zonas húmidas e lagos de auga doce e bosques inundados de forma intermitente.

Kapuas é navegable na maior parte do seu curso e é unha arteria clave no tráfico do oeste de Borneo. Utilízase para dar saída á madeira da illa e permite acceder a moitas plantacións situadas no curso do río. O río é atravesado por unha ponte na cidade de Sanggau, a uns 400&nbsp;km da súa desembocadura.

## Véxase tamén
Maite Aristegi

**Maite Aristegi Larrañaga**, nada en Bergara en 1962, é unha empresaria e política vasca.

## Traxectoria
Licenciada en Dereito, transformou o casarío familiar nun establecemento de agroturismo, do que é empresaria. Politicamente, foi concelleira en Bergara e pertenceu ao sindicato agrario independentista ENHE, do que chegou a ser secretaria xeral. Pertencente ao colectivo Independentistak, un dos grupos da esquerda abertzale, foi voceira da plataforma 18/98+, que reclamaba a posta en liberdade dun grupo de persoas presas en relación co tecido social de ETA. Nas eleccións xerais de 2011 encabezou a lista da coalición Amaiur por Guipúscoa.
Rexión Metropolitana de Salvador

[miniatura|dereita|230px|[Salvador, Bahia|Salvador, sede e maior cidade da rexión metropolitana.]]
[miniatura|dereita|230px|[Camaçari.]]
A **Região Metropolitana de Salvador**, tamén coñecida como **Grande Salvador** ou polo acrónimo **RMS**, foi instituída pola Lei Complementar Federal número 14, do 8 de xuño de 1973. Con  habitantes (IBGE/2010), é a terceira rexión metropolitana máis habitada do Nordeste brasileiro, a sétima do Brasil e a 109ª do mundo.

Comprende os municipios de Camaçari, Candeias, Dias d'Ávila, Itaparica, Lauro de Freitas, Madre de Deus, Mata de São João, Pojuca, Salvador, São Francisco do Conde, São Sebastião do Passé, Simões Filho e Vera Cruz.

A súa área de influencia abrangue os estados da Baía e Sergipe, alén de parte dos estados de Alagoas, Pernambuco e Piauí.

A RMS carece de órganos para a coordinación de accións conxuntas e para a descentralización, xa que, aínda que Salvador posúe máis de 2,6 millóns de habitantes, en ningún dos outros municipios pode haber segunda volta nas eleccións municipais..

## Municipios 
Orixinalmente, a RMS estaba composta por oito municipios, mais despois da emancipación de Madre de Deus, distrito de Salvador até 1990, e de Dias d'Ávila, pasou a ter dez municipios. O 17 de decembro de 2007, foi aprobada pola Asemblea Lexislativa de Bahia e sancionada polo goberno estatal o 3 de xaneiro de 2008 a Lei complementar estatal n° 30, que inclúe Mata de São João e São Sebastião do Passé na RMS. O 22 de xaneiro do ano seguinte, a inclusión de Pojuca foi sancionada polo gobernador Jaques Wagner a través da Lei complementar estatal n° 32. Abaixo segue unha táboa comparativa cos datos dos municipios que compoñen actualmente a rexión metropolitana.

## Xeografía 
miniatura|dereita|300px|Municipios da RM de Salvador, antes da inclusión de Pojuca.

Grande Salvador, con  km², posúe un extenso litoral. Con excepción de Dias d'Ávila, Pojuca e São Sebastião do Passé, todos os seus outros municipios teñen litoral, facendo costa co océano Atlántico, como Mata de São João, Camaçari e Lauro de Freitas, ou coa Baía de Todos os Santos, como Itaparica, Candeias, Simões Filho, São Francisco do Conde, Madre de Deus, ou mesmo cos dous, como Salvador e Vera Cruz.

Posúe tamén varias illas e illotes, destacando a illa de Itaparica, a maior de todas. Nela, localízanse os municipios de Itaparica e Vera Cruz.

## Demografía 
A Rexión Metropolitana de Salvador posúe unha poboación de 3.707.281 habitantes (IBGE/2010), nunha área territorial de  km, o que representa unha densidade demográfica de 847,35 hab/km².

### Evolución demográfica 
## Economía 
Destacan na rexión metropolitana as actividades industriais do Polo Petroquímico de Camaçari e do Centro Industrial de Aratu, alén das actividades relacionadas co turismo e co comercio. Segundo o IBGE, no 2008, o seu produto interior bruto era de R$ .

A rexión conta aínda co Aeroporto Internacional de Salvador e cos portos de Salvador e de Aratu.

## Notas
Mata de São João

miniatura|Barcos na vila de Praia do Forte
**Mata de São João** é un municipio brasileiro do estado da Baía. A súa poboación estimada no 2007 era de 37.201 habitantes. O municipio forma parte da Grande Salvador.

## Patrimonio 
* Torre de Garcia d'Ávila
* Matadouro de Mata de São João
miniatura|150px|esquerda|Fachada da prefectura de Mata de São João.

## Distritos 
* Sauípe
* Diogo
* Imbassaí
* Praia do Forte
* Açu da Torre (subdistrito)
* Açuzinho
* Barro Branco

## Praias 
* Praia de Diogo
* Praia de Imbassaí
* Praia de Santo Antônio
* Praia do Forte

## Véxase tamén 
* Sitio da prefectura
Lingua lígur

O nome de **lingua lígur** pode referirse a:
***Lingua lígur**, lingua antiga falada polos ligures;
***Lingua lígur**, lingua románica falada en Liguria;
Halcyon Digest

***Halcyon Digest*** é o cuarto álbum da banda estadounidense de indie rock Deerhunter, editado o 28 de setembro do 2010 a través do selo 4AD. Trátase do primeiro disco da banda distribuído en exclusiva por 4AD en todo o mundo (os anteriores só eran distribuído no estranxeiro, mentres que Kranky Records o facía nos Estados Unidos). O álbum foi producdo pola propia banda, coa axuda de Ben Allen, e gravouse nos estudios Chase Park Transduction en Athens (Xeorxia). O último tema, "He Would Have Laughed", gravouse en Notown Sound en Marietta (Xeorxia), e trátase dun tributo ao falecido Jay Reatard. É o último álbum da banda no que participa o baixista Josh Fauver.

*Halcyon Digest* foi elixido o terceiro mellor disco do ano pola publicación Pitchfork Media, na súa lista dos 50 mellores álbums do 2010.
## Listaxe de cancións 
## Notas
Liga Galega de Rugby 2011-12

A **edición 2011-2012 da Liga Galega de Rugby** foi por 4º ano seguido a 4ª e última división do rugby en Galicia, por detrás das 3 competicións nacionais organizadas pola FER (División de Honra, División de Honra B e Primeira Nacional), e o único campionato ligueiro organizado pola FGR dende que en 2008 desapareceu a 2ª división autonómica.

## Desenvolvemento
O campionato comezou o 16 de outubro de 2011 con doce equipos inscritos (dous deles filiais), cinco máis ca na Liga Galega de Rugby 2010-11. Isto debeuse ao descenso de dous equipos dende a Primeira Nacional (CD Zalaeta e CR Lalín), o debut dun novo equipo galego (Pontevedra RC), a inclusión dun equipo de León que deixou este ano o torneo autonómico de Castela e León (Bierzo RC), amais da volta do filial do CRAT despois dun ano fora do torneo. O único equipo galego que este ano non tivo ningunha representación na Liga Galega de Rugby foi o Ingleses RC de Vilagarcía, que competiu na Primeira Nacional co primeiro equipo do CRAT, no ano no que o primeiro equipo de Vigo RC debutou na División de Honra.

O campión final do torneo foi o filial do Vigo RC, que rematou a competición cun 100% de vitorias.
## Clasificación

300px
**CR Ferrol**12px|Ferrol
10px|A Coruña**CD Zalaeta**
'''CRAT 'B**10px|A Coruña
**Santiago RC**12px|Santiago de Compostela
12px|As Pontes**CR Fendetestas**
12px|Lalín**CR Lalín**
12px|Lugo**Muralla RC**
**Bierzo RC**12px|Ponferrada
12px|Vigo**Vigo RC 'B**
12px|Pontevedra**Mareantes RC**
**Pontevedra RC**12px|Pontevedra
12px|Ourense**Ourense RC**
***Situación xeográfica dos 12 equipos:*'*

Fonte: Clasificación en www.fegarugby.es

*A vitoria vale 4 puntos, o empate vale 2 puntos, e a derrota vale 0 puntos. Pódense acadar puntos bonus por anotar 4 ensaios ou máis, e cando se perde por 7 puntos ou menos.''
Antonio Muíña Pena

**Antonio Evaristo Muíña Pena**, nado en Friol o 21 de febreiro de 1952, é un médico e político galego do PPdeG.

## Traxectoria 
Foi alcalde de Friol polo PPdeG dende 1989 ata 2015. É deputado provincial dende 1991 e foi vicepresidente da Deputación entre 1999 e 2007.

## Véxase tamén 
### Outros artigos 
*Eleccións municipais en Friol

### Ligazóns externas 
*Entrevista en *El Progreso*
Inmaculada Paz-Andrade

dereita|miniatura|Necrolóxica no *Diario de Pontevedra*.
**María Inmaculada Paz-Andrade Rodríguez**, nada en Pontevedra o 14 de novembro de 1928 e finada o 24 de novembro de 2022 na mesma cidade, foi unha influente científica galega.

## Traxectoria 
Foi doutora en Física (1963) e catedrática de física aplicada na Universidade de Santiago de Compostela. Ampliou estudos en Manchester e Marsella e en 1964 introduciu a microcalorimetría en España. Realizou traballos sobre termodinámica aplicada, estudos calorimétricos e determinacións de calor específica de sólidos e líquidos. Coordinou o equipo que elaborou o sistema experto para predicir o perigo de incendios forestais en Galicia e o proxecto THOR.

Foi a primeira muller nomeada, en 1979, *visiting research professor* da Universidade de Manchester.

Era sobriña de Valentín Paz-Andrade.

## Obras 
* *La Era del vapor y el nacimiento de una nueva ciencia: la termodinámica*, 1990.

## Recoñecementos 
* Medalla de Ouro da Real Sociedad Española de Física (1992)
* Premio Galicia de Investigación Antonio Casares y Rodrigo (1999) 
* Insignia de ouro da Universidade de Santiago de Compostela (2000)
*Premio María Josefa Wonenburger Planells (2007)
*Medalla Castelao (2008).
*Doutora honoris causa pola Universidade de Vigo (2018)
*En 2023 a revista Gciencia considerouna unha das 20 mulleres de ciencia en Galicia que había que coñecer.

## Notas 
## Véxase tamén 
### Bibliografía 
* Gran Enciclopedia Galega Silverio Cañada, artigo *PAZ-ANDRADE RODRÍGUEZ, Inmaculada*.
*Pintos Barral, Xoana (2021). *Tiven a chave, a bicicleta e os catro libros*. Editorial Galaxia.
### Outros artigos 
* Afonso Paz-Andrade.
### Ligazóns externas 
* *Inmaculada Paz Andrade, premio María Wonenburger* Mujeryciencia.es .
* 13px Retos para as novas tecedoras de coñecemento, Consello da Cultura Galega.
* 17px *Galegos* Televisión de Galicia, 24/5/2014.
* Inmaculada Paz Andrade, investida como doutora honoris causa pola UVigo
José Manuel Mato Díaz

**José Manuel Mato Díaz**, nado en Paradela o 4 de maio de 1954, é un político galego do PPdeG.

## Traxectoria 
Estudou no Seminario de Lugo. É empregado de Extensión Agraria en excedencia. Con 24 anos, chegou a ser alcalde de Paradela nas primeiras eleccións democráticas,

## Vida persoal 
José Manuel Mato é sobriño do crego Xesús Mato Mato.

## Notas 
## Véxase tamén 
### Outros artigos 
* Lista de deputados da XII Lexislatura do Parlamento de Galicia
* Eleccións municipais en Paradela

### Ligazóns externas 
* Ficha en galegos.info
* El alcalde busca el noveno mandato Noticia en *El Progreso*
Farm

***Farm*** é o noveno álbum de estudio da banda estadounidense de rock alternativo Dinosaur Jr.. Foi editado o 23 de xuño do 2009 e trátase do seu primeiro disco co selo Jagjaguwar. O álbum viña cun vinilo branco de 7" gratuíto cos temas "I Don't Wanna Go There" e "Tarpit", gravados ao vivo por Pitchfork TV.

A versión orixinal europea viña cun erro de masterización, o volume estaba 3&nbsp;dB máis alto do que debería. O selo europeo PIAS Recordings recolleu as copias afectadas para cambialas polas correctas.

*Farm* estreouse no número 29 da *Billboard 200*, e a publicación Pitchfork Media elixiuno o 36º mellor disco do ano na súa lista dos 50 mellores álbums do 2009.

## Listaxe de cancións 
Todos os temas compostos por J Mascis agás onde se indique.
# "Pieces" - 4:34
# "I Want You to Know" - 4:32
# "Ocean in the Way" - 4:22
# "Plans" - 6:43
# "Your Weather" (Lou Barlow) - 3:08
# "Over It" - 3:49
# "Friends" - 4:34
# "Said the People" - 7:43
# "There's No Here" - 3:41
# "See You" - 5:49
# "I Don't Wanna Go There" - 8:45
# "Imagination Blind" (Lou Barlow) - 3:21

### Cancións extra da edición *deluxe* 
# "Houses" (Elyse Weinberg) - 3:38
# "Whenever You're Ready" (The Zombies) - 2:57
# "Creepies" - 2:06
# "Show" - 1:01

## Notas
The Talented Mr. Ripley

***The Talented Mr. Ripley*** pode referirse a:

****O talento do señor Ripley***, novela de Patricia Highsmith publicada en 1955;
****The Talented Mr. Ripley***, película de Anthony Minghella estreada en 1999.
Alén da vida

***Alén da vida*** (en ) é un filme estadounidense dirixido por Clint Eastwood que se estreou no 2010. Estreouse en galego na TVG o 3 de maio de 2015.

## Sinopse 
Narra paralelamente a historia de tres personaxes que tiveron algún tipo de contacto coa morte: unha xornalista da televisión francesa (Cécile de France), que estivo a piques de morrer durante o tsunami que asolou o sueste asiático no Nadal de 2004; un neno (George McLaren) de Londres que perde a persoa que máis quería nun terrible accidente, e un norteamericano (Matt Damon) co don de poder comunicarse cos mortos.

## Personaxes 
* Matt Damon como George Lonegan
* Cécile de France como Marie Lelay
* Frankie e George McLaren como Marcus e Jason
* Lyndsey Marshal como Jackie, a nai de Marcus e Jason's mother
* Thierry Neuvic como Didier
* Jay Mohr como Billy Lonegan
* Bryce Dallas Howard como Melanie
* Mylène Jampanoï como Reporteira Jasmine
* Marthe Keller como a doutora e a directora do hospicio en Suíza
* Derek Jacobi como El mesmo
* Niamh Cusack como nai de adopción de Marcus
* George Costigan como pai de adopción de Marcus
* Richard Kind como Christos Andryo
* Jean-Yves Berteloot como Michel
* Steven R. Schirripa como Carlos
* Jenifer Lewis como Candace
* Mathew Baynton como Recepcionista

## Galardóns e nomeamentos 
* 2010: Premios David di Donatello: Mellor filme estranxeiro.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Kid Chocolate

**Eligio Sardiñas Montalvo**, coñecido como **Kid Chocolate**, nado na Habana o 28 de outubro de 1910 e finado o 8 de agosto de 1988, foi un boxeador cubano.

## Traxectoria 
Foi o boxeador cubano de máis fama internacional en todos os tempos, gañou 136 dos seus combates, deles 51 por KO e perdeu 10 combates. Foi un dos primeiros boxeadores que en serio estudaron as películas doutros loitadores famosos e integraron os seus movementos como as pelexas de Joe Gans contra Battling Nelson, Jack Johnson contra Jim Jeffries e o Benny Leonardo contra Lew Tendler.

## Véxase tamén 
### Ligazóns externas 
* Ficha
Terrence Malick

**Terrence Frederick Malick** nado o 30 de novembro de 1943 en Ottawa, Illinois, é un director, guionista e produtor de cine estadounidense.

## Filmografía 
## Véxase tamén 
### Ligazóns externas 
* Ficha na IMDb
Edward Furlong

**Edward Walter Furlong**, nado o 2 de agosto de 1977 en Glendale (California), é un actor estadounidense. É coñecido polos seus papeis de John Connor en *Terminator 2: O xuízo final* e Daniel Vinyard en *American History X*.

## Filmografía 
## Véxase tamén
The Talented Mr. Ripley (filme)

***The Talented Mr. Ripley*** é un filme dirixido por Anthony Minghella que se estreou en 1999. Baséase na novela *O talento do señor Ripley* de Patricia Highsmith.

## Sinopse 
Tom Ripley (Matt Damon), un xove empregado dunha empresa de servizos de Manhattan, pide prestada unha chaqueta de Princeton para tocar o piano nunha festa ó aire libre. Cando o rico propietario da casa na que se celebra a festa charla con el, Ripley faille crer que é amigo e compañeiro de universidade do seu fillo Dickie (Jude Law); entón, o pai ofrécelle a Tom 1.000 dólares se vai a Italia e convence a Dickie, para que volva a casa. Ó chegar ó seu destino Tom queda fascinado con Dicky, un playboy que desfruta ó máximo a vida xunto coa súa moza Marge Sherwood (Gwyneth Paltrow).

## Personaxes 
* Matt Damon como Tom Ripley
* Gwyneth Paltrow como Marge Sherwood
* Jude Law como Dickie Greenleaf
* Cate Blanchett como Meredith Logue
* Philip Seymour Hoffman como Freddie Miles
* Jack Davenport como Peter Smith-Kingsley
* James Rebhorn como Herbert Greenleaf
* Sergio Rubini como Inspector Roverini
* Philip Baker Hall como Alvin MacCarron
* Celia Weston como Tía Joan

## Galardóns e nomeamentos 
* 1999: 5 nomeamentos ó Oscar, incluíndo actor secundario (Jude Law), guión, vestiario e música.
* 1999: 5 nomeamentos ó Globo de Ouro, incluíndo Mellor director, película drama e bso.
* 1999: BAFTA: Mellor actor secundario (Jude Law). 7 nomeamentos.
* 1999: 2 premios National Board of Review: Mellor director e actor secundario (Philip Seymour Hoffman).

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
José Pardo Lombao

**José Pardo Lombao**, nado en Outeiro de Rei o 15 de xaneiro de 1955, é un político galego do PPdeG.

## Traxectoria
É gandeiro. Incorporouse á actividade política en 1983 como concelleiro de Outeiro de Rei polo PPdeG, e en 1998 foi elixido alcalde de Outeiro de Rei en substitución de Antonio Varela Rodríguez. Nas eleccións municipais de 1999 encabezou a candidatura do PPdeG e foi elixido alcalde con maioría absoluta. Continuou como alcalde nas sucesivas convocatorias electorais, sempre con maioría absoluta. É deputado provincial.

## Véxase tamén
### Outros artigos
*Eleccións municipais en Outeiro de Rei

### Ligazóns externas
*Ficha en galegos.info
*José Pardo aspira a lograr a oitava maioría absoluta do PP en Outeiro Noticia en *El Progreso*
Intruders

***Intruders*** é un filme dirixido por Juan Carlos Fresnadillo que se estreou no 2011.

## Sinopse 
Juan, un neno de sete anos, vive nun barrio humilde de Madrid e ten unha imaxinación desbordante. Polas noites, sofre pesadelos nos que un intruso sen faciana o ataca salvaxemente, sen que a súa nai poida facer nada para evitalo. Mentres tanto, Mia, unha adolescente londiniense de doce anos, le ós seus compañeiros de clase o misterioso conto de CaraHueca, un monstro obsesionado cos nenos. Ese mesmo día, John Farrow, o seu pai, sofre un accidente no rañaceos en construción onde traballa. A vida das dúas familias, aínda que separadas por moitos quilómetros, dará un xiro: os intrusos xa se instalaron nas súas casas e intentan desesperadamente arrebatarlles algo ós nenos.

## Personaxes 
* Clive Owen como John Farrow
* Carice van Houten como Susanna
* Kerry Fox como Doutora Rachel
* Ella Purnell como Mia
* Mark Wingett como Avó
* Lolita Chakrabarti como Doutor Roy
* Izan Corchero como Juan
* Daniel Brühl
* Adam Leese
* Raymond Waring
* Pilar López de Ayala

## Galardóns e nomeamentos 
* 2011: San Sebastián: Sección oficial non competitiva - Inauguración.

## Véxase tamén 
### Ligazóns externas 
* Ficha na IMDb 
* Ficha en Filmaffinity
Jesús Carreira Ferreiro

**Jesús Carreira Ferreiro**, nado en Guntín o 8 de marzo de 1951, é un político galego do PPdG.

## Traxectoria
É empregado de banca. Nas eleccións municipais de 1991 encabezou a candidatura do PPdeG á alcaldía de Guntín e foi elixido alcalde con maioría absoluta. Continuou como alcalde nas sucesivas eleccións, sempre con maioría absoluta. Foi deputado provincial.

## Véxase tamén
### Outros artigos
*Eleccións municipais en Guntín

### Ligazóns externas
*O PSOE aspira a un bastión do PP Noticia en *El Progreso*
Estado de Níxer

**Níxer** é o maior estado da Nixeria, no occidente da República, creado o 3 de febreiro de 1976. A súa capital é a cidade de Minna. No 2005 tiña unha poboación estimada de 4&nbsp;082 558 habitantes, nunha área de 76 363&nbsp;km². Outras cidades relevantes son Bida, Kontagora, e Suleja. Formouse en 1976 cando daquelas o estado do Norte-Occidental se dividiu neste estado de Níxer e no estado de Sokoto.

O nome do estado débese ao río Níxer. Dous dos maiores saltos hidroeléctricos da Nixeria, a presa de Kainji e a de Shiroro, atópanse nesta zona; como tamén o Parque Nacional de Kainji, o maior parque nacional da Nixeria, onde se acha o Lago Kainji.

Como a maioría dos estados nixerianos, está gobernado por un gobernador e unha asemblea. Baixo a administración de Mu'azu Babangida Aliyu, o 13 de xaneiro de 2007, o estado adoptou a xaria.

### Áreas de goberno local
Pode subdividirse en 25 áreas de goberno local.
*Agaie
*Agwara
*Bida
*Borgu
*Bosso
*Chanchaga
*Edati
*Gbako
*Gurara
*Katcha
*Kontagora
*Lapai
*Lavun
*Magama
*Mariga
*Mashegu
*Mokwa
*Munya
*Paikoro
*Rafi
*Rijau
*Shiroro
*Suleja
*Tafa
*Wushishi

## Véxase tamén 
### Ligazóns externas 
* Páxina oficial
Miguel Ángel Sotuela Vega

**Miguel Ángel Sotuela Vega**, nado en San Clodio (Ribas de Sil) en 1960, é un político galego do PSdeG-PSOE.

## Traxectoria
Executivo do Sector Mineiro Galego dende 1982, ocupa a Secretaría de Acción Sindical de UXT en Valdeorras. Vinculado ao PSdeG-PSOE dende 1995, é alcalde de Ribas de Sil dende 1997 cando encabezou unha moción de censura contra o alcalde do PPdeG José Rodríguez Rodríguez co apoio dos dous tenentes de alcalde do PPdeG. Dende 1999 é alcalde sempre con maioría absoluta. É deputado provincial dende 2003.

## Notas
## Véxase tamén
### Outros artigos
*Eleccións municipais en Ribas de Sil

### Ligazóns externas
*Entrevista en *El Progreso*
Imo

O topónimo **Imo** pode referirse a:

;En Galiza
***Imo**, lugar da parroquia de San Xoán de Laíño, no concello de Dodro.

;Fóra de Galiza

;En Nixeria
***Imo**, estado de Nixeria.
Subdivisións de Nixeria

**Nixeria** divídese en 36 estados e un Territorio da Capital Federal, que son subdivididos en 774 Áreas de Goberno Local (LGAs). A cantidade de estados, dos que só había tres na independencia, amosan a historia tumultuosa do país e as dificultades de administrar a entidade polinacional tan heteroxénea.

[miniatura|esquerda|240px|[Estados de Nixeria]]

**Territorio da Capital Federal:**  37. Abuja
Anambra

**Anambra** é un dos estados da República Federal de Nixeria.
Ten unha superficie de 4.844 quilómetros cadrados. A poboación no 2007 era de 4&nbsp;887&nbsp;379 persoas, o que daba unha densidade de poboación de 1.009 habitantes por cada quilómetro cadrado.
Foi creado a 3 de febreiro de 1976 a partir do antigo estado Centro Oriental. A capital era entón a cidade de Enugu. O 27 de agosto de 1991 naceu o estado de Enugu, pasando a capital e sede do goberno, de Anambra, para a cidade de Awka.

A orixe do nome do estado derivado do río Anambra (Omambala), que é un afluente do río Níxer.

A etnia predominante do estado de Anambra son os igbos (98% da poboación), cunha pequena poboación de igalas (2% da poboación) que viven na parte norte-occidental do estado.

Anambra é o oitavo estado máis populoso de Nixeria, e o segundo estado máis densamente poboado tras Lagos.

## Áreas de goberno local 
Este estado subdivídese internamente nun total de 21 áreas de goberno local, a saber:

## Notas
74ª edición dos Óscar

A **74ª entrega dos premios Óscar**, para galardoar o cinema do 2001, celebrouse o 24 de marzo de 2002. Esta edición é a primeira vez na que a cerimonia se realiza no Teatro Kodak dos Ánxeles (California), a partir desta data, sede estable da academia.

## Presentadores dos premios 
## Candidaturas 
[miniatura|right|upright=0.68|[Ron Howard, mellor director]]
[miniatura|upright=0.68|[Denzel Washington, mellor actor]]
[miniatura|right|upright=0.68|[Halle Berry, mellor actriz]]
[miniatura|right|upright=0.68|[Jim Broadbent, mellor actor secundario]]
[miniatura|right|upright=0.68|[Jennifer Connelly, mellor actriz secundaria]]
[miniatura|right|upright=0.68|[Julian Fellowes, mellor guión orixinal]]
[miniatura|right|upright=0.68|[Akiva Goldsman, mellor guión adaptado]]
[miniatura|right|upright=0.68|[Howard Shore, mellor banda sonora]]
[miniatura|right|upright=0.68|[Randy Newman, mellor canción]]
[miniatura|right|upright=0.68|[Richard Taylor (filmmaker)|Richard Taylor, mellor maquillaxe e mellores efectos visuais]]
[right|miniatura|upright=0.68|[Catherine Martin (deseñadora)|Catherine Martin, mellor dirección artística e mellor vestiario]]

### Oscar honorífico 
* Sidney Poitier
* Robert Redford

## Resumo de premios e candidaturas 
## In Memoriam 
Esta é a lista de artistas homenaxeados no habitual recordo ás persoas falecidas no ano: Richard Stone (compositor), John A. Alonzo (director de fotografía), Ann Sothern, Mentor Huebner (efectos especiais), William Hanna (caricaturista), Larry Tucker (guionista), Beatrice Straight, Jack Murdock, Richard Davison (efectos especiais), Jason Miller, Joe Baker, Hiroshi Tesgihara (director), Herbert Ross (director), Whitman Mayo, Jay Livingston (compositor), Anne Haney, Anthony Quinn, Carroll O'Connor, Danilo Donati (deseñador de vestiario), Jack Lemmon, Kathleen Freeman, Aaliyah, Troy Donahue, Victor Wong, Barbara Matera (deseño de vestiario), Dorothy McGuide, Samuel A. Arkoff (produtor), Ray Lovejoy (editor), Charlotte Coleman, Wilkie Cooper (director de fotografía), Roy Brocksmith, Niggel Hawthorne, Eileen Heckart, Julia Phillips (produtora), Ted Demne (produtor), Roy Conrad, Peggy Lee, Fredric Steinkamp (editor) e Lawrence Tierney.
Ourense Rugby Club

O **Ourense Rugby Club** (ou **Campus Ourense Rugby**) é un equipo galego de rugby da cidade de Ourense que compite na División de Honor B española. O equipo ten vínculos coa universidade, e xoga os seus encontros como local no  estadio universitario de atletismo do campus de Ourense. 
O Campus Ourense Rugby é o equipo que representa ó rugby ourensán nas competicións oficiais despois do traballo feito até 2009 coa denominación *ARVO* tanto na Liga Galega de Rugby como na Primeira División Nacional, na que competiu 4 anos, entre as tempadas 2006-07 e 2009-10.

### Historia 
O Club Campus Ourense é a herdanza de dous clubs que xa existían na cidade galega. Nun principio, Ourense tiña un único equipo, o Ourense Rugby Club, coñecido como CRO. En 1997 fundouse o Santa Compaña Rugby Club, que máis tarde no 2004 converteríase na Asociación de Rugby de Veteranos de Ourense, a ARVO, e co paso do tempo todos os membros do rugby ourensán acabaron formando parte do ARVO, algúns poucos ao comezo e despois todos xuntos. Volvendo ser así un único club de rugby en Ourense.

### Palmarés 
Nas tempadas 2010-11 e 2014-15 acadou o campionato *galego* de liga, sendo en 2015 cando consegue o **ascenso** á segunda división do Rugby nacional.

Desde ese ano milita na División de Honor B, conseguindo o seu mellor resultado na tempada 2018/19, rematando a liga regular en *terceira posición* e disputando a *fase de ascenso* á División de Honor.

### Categorías 
O club conta na actualidade coas seguintes categorías:

* Sénior Masculino
* Sénior Feminino
* Sénior Masculino B
* Sub-18
* Sub-16
* Sub-14
* Escola de rugby para nenos e nenas de entre 3 - 12 anos de idade

### Ligazóns externas
* Páxina de Facebook do Campus Ourense RC
* Páxina web do Campus Ourense Rugby
* Páxina oficial da Federación Galega de Rugby